stanford-oval/wikipedia huggingface dataset:
Mäkileinikki
Ulkonäkö ja koko

Mäkileinikki kasvaa tavallisesti 15–30 cm korkeaksi. Kasvi on yksi- tai kaksivartinen. Varsi on pysty, pitkähaarainen, tyviosastaan siirottavakarvainen ja tyvestä mukulamainen. Varren yläosa on pitkälti lehdetön. Aluslehtiä on kahdesta viiteen kappaletta. Lehtien lapa on 2–5 cm pitkä ja kolmisorminen. Lehdykät ovat kolmihalkoisia, hampaisia ja keskilehdykkä tavallisesti melko pitkäruotinen. Varsilehtien lehdykät ovat melko kapea- ja niukkaliuskaisia. Kasvin ylimmät lehdet ovat kolmisormisia ja ehytlehdykkäisiä. Kukkaperä on uurteinen ja kukkapohjus on karvainen. Kukka on tavallisesti 20–25 mm leveä ja siinä on kaksi kehäkiehkuraa. Verhiö on viisilehtinen, verholehdet ovat taakäänteisiä, vaaleita ja valkokarvaisia. Myös terälehtiä on viisi kappaletta. Terälehdet ovat väriltään kullankeltaisia, leveän vastapuikeita ja niissä on mesikuoppa. Mäkileinikki kukkii Suomessa touko-kesäkuussa. Hedelmistössä on 2,5–3 mm pitkiä pähkylöitä, joissa on lyhyt, hyvin käyrä ota.
Mäkileinikistä tunnetaan kahta eri alalajia: subsp. bulbosus ja subsp. aleae.
Suomessa tavattavista leinikkikasveista mäkileinikki muistuttaa suuresti etelänleinikkiä (Ranunculus sardous). Jälkimmäinen on kuitenkin yksivuotinen, eikä sen varren tyvi ole mukulamainen. Mäkileinikin voi sekoittaa myös aholeinikkiin (Ranunculus polyanthemos), niittyleinikkiin (Ranunculus acris) ja rönsyleinikkiin (Ranunculus repens).
Levinneisyys

Euroopassa mäkileinikkiä kasvaa Pyreneiden niemimaalta ja Britteinsaarilta Venäjän ja Ukrainan länsiosiin. Pohjoisessa levinneisyysalue ulottuu Etelä-Norjaan, -Ruotsiin ja -Suomeen sekä Baltian maihin, etelässä Etelä-Italiaan ja Pohjois-Kreikkaan. Lisäksi Kaukasuksen alueella lajilla on laajempi erillinen esiintymä. Euroopan ulkopuolella mäkileinikkiä esiintyy paikoin Turkissa ja Pohjois-Afrikassa. Ihmisen mukana laji on levinnyt myös Pohjois-Amerikkaan, jossa sitä tavataan lähinnä itärannikolla. Alalajeista nimirotu subsp. bulbosus on vallitseva, alalajia subsp. aleae tavataan Etelä-Euroopassa Pyreneiden niemimaalta Italiaan, sekä Pohjois-Afrikassa.
Suomessa mäkileinikkiä kasvaa paikoin yleisenä Ahvenanmaalla ja Varsinais-Suomessa, joissa se on muinaistulokas. Muualla Suomessa laji on harvinainen uustulokas, jota on aikaisemmin tavattu lähinnä rannikkokaupungeissa eri puolella maata.
Elinympäristö

Mäkileinikki viihtyy aurinkoisilla kasvupaikoilla, kuten niityillä, ahoilla, mäenrinteillä, kallioilla ja pihoilla. Toisinaan lajia voi tavata satamissa tulokkaana.
Aiheesta muualla

Suomen Lajitietokeskus: Mäkileinikki (Ranunculus bulbosus)
Kasviatlas 2022: Mäkileinikin (Ranunculus bulbosus) levinneisyys Suomessa
Pinkka – Lajintuntemuksen oppimisympäristö: Mäkileinikki (Ranunculus bulbosus)
Luontoportti: Mäkileinikki (Ranunculus bulbosus)
United States Department of Agriculture (USDA): Ranunculus bulbosus (englanniksi)
Canadian Biodiversity Information Facility (CBIF): Ranunculus bulbosus (englanniksi)
Mäkileinikin kukan verholehdet taipuvat alaspäin.
Mäkileinikin varren tyvi on mukulamainen.
Nothing from Nothing

| Nothing from Nothing Ayumi Hamasaki |
| --- | --- | --- |

EP-levyn tiedot
 Julkaistu: 1. joulukuuta 1995
 Tyylilaji: hip hop
 Levy-yhtiö: Columbia Japan
Ayumi Hamasakin muut julkaisut
|   | Nothing from Nothing 1995 | A Song for XX 1999 |
Nothing from Nothing oli Ayumi Hamasakin ensimmäinen minialbumi, jossa hän keskittyi rap-musiikkiin. Albumi julkaistiin 1. joulukuuta 1995. Nothing from Nothing ei menestynyt kaupallisesti, joten levy-yhtiö purki sopimuksensa Hamasakin kanssa.
Levyn alkuperäinen hinta oli 1500 jeniä (noin 15 dollaria), mutta nykyään levy on niin harvinainen, että hinta voi olla hyvinkin korkea.
Kappaleet

"Nothing from Nothing" (singleversio)
"Limit"
"Paper Doll"
"Gut it-pez"
"Nothing from Nothing" (albumiversio)
Aiheesta muualla

Nothing from Nothing Discogsissa. (englanniksi)
Megumi Kamionobe

| 0 | 1 | 2 |
| --- | --- | --- |

Henkilötiedot
Koko nimi: Megumi Kamionobe
Syntymäaika: 15. maaliskuuta 1986 (ikä 38)
Syntymäpaikka: Jokohama, Japani
Kansalaisuus: Japani
Pelipaikka: Puolustaja
Pituus: 157 cm
Seura
Seura: Albirex Niigata
Pelinumero: 10
Seurat
| Vuodet | Seura | O (M) |
| 2006– | Albirex Niigata | 253 (77) |
Maajoukkue
| 2009–2016 | Japani | 34 (2) |
 Seurajoukkueuran tilastot kattavat vain kansalliset sarjat.
Megumi Kamionobe (jap. 上尾野辺めぐみ, Kamionobe Megumi; s. 15. maaliskuuta 1986) on japanilainen jalkapalloilija, pelipaikaltaan puolustaja. Japanin naisten maajoukkueessa hän on pelannut 31 maaottelua elokuusta 2009 alkaen ja tehnyt niissä kaksi maalia.
Kamionobe voitti maailmanmestaruuden vuonna 2011 mutta pääsi turnauksessa kentälle vain Ruotsia vastaan pelatun välieräottelun viimeisiksi minuuteiksi. Hän saavutti MM-hopeaa vuonna 2015, jolloin hän pääsi vaihtopelaajana kentälle kahdessa alkulohko-ottelussa.
Matti Honkala

Matti Honkala voi viitata seuraaviin henkilöihin:
Teuvo Matias ”Matti” Honkala (1942–2011), suomalainen galleristi ja taidemaalari
Matti Honkala (1945–), vuorineuvos, Kesko Oy:n pääjohtaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Matti Honkala”, voi hakea sivunnimihaulla, laajalla sivunnimihaulla tai tekstihaulla.
Nicolas Escudé

| Nicolas Escudé |
| --- | --- |

Henkilötiedot
Syntynyt: 3. huhtikuuta 1976 
Kansalaisuus:   Ranska
Tennispelaaja
Pituus:  185 cm
Paino:  70 kg
Kätisyys:  oikea
Ammattilaisena:  1995–
Palkintorahat:  3 216 150 USD
Kaksinpeli
Paras sijoitus:  17. (28.6.2000)
Turnausvoittoja:  4
Voitot/tappiot:  172–129
Grand Slam -turnauksissa
Australian avoimet:  välierät (1998)
Ranskan avoimet:  4. kierros (2004)
Wimbledon:  puolivälierät (2001)
Yhdysvaltain avoimet:  puolivälierät (1999)
Nelinpeli
Voitot/tappiot:  57–49
Aiheesta muualla
ITF
ATP
Nicolas Jean-Christophe Escudé (s. 3. huhtikuuta 1976 Chartres) on ranskalainen entinen tennispelaaja. Parhaimmillaan hän oli kaksinpelissä ATP-listan sijalla 17 kesäkuussa 2000 ja nelinpelissä sijalla 35 tammikuussa 2003. Urallaan hän voitti neljä ATP-turnausta kaksinpelissä ja kaksi turnausta nelinpelissä.
Grand Slam -turnauksissa Escudé pääsi parhaimmillaan välieriin Australian avoimissa 1998. Välierässä hän hävisi Marcelo Ríosille. Puolivälieriin hän selviytyi sekä Wimbledonissa 2001 että Yhdysvaltain avoimissa 1999.
Ensimmäisen turnausvoittonsa kaksinpelissä Escudé saavutti Toulousessa syyskuussa 1999 voitettuaan loppuottelussa Daniel Vacekin. Toinen ja kolmas turnausvoitto tulivat Rotterdamissa helmikuussa 2001 ja 2001, kun hän voitti loppuotteluissa Roger Federerin ja Tim Henmanin. Neljännen turnausvoittonsa hän saavutti Dohassa tammikuussa 2004 voitettuaan loppuottelussa Ivan Ljubičićin.
Sydneyn olympialaisissa 2000 Escudé hävisi kaksinpelin ensimmäisellä kierroksella Juan Ignacio Chelalle. Nelinpelissä hän pääsi Arnaud Clémentin kanssa toiselle kierrokselle, jossa he hävisivät Maks Mirnylle ja Vladimir Volchkoville.
Escudé oli vuonna 2001 voittamassa Davis Cupia Ranskalle. Finaalin ratkaisevassa ottelussa Escudé voitti Australian Wayne Arthursin luvuin 7–6(3), 6–7(5), 6–3, 6–3. Hän voitti myös ensimmäisen kaksinpeliottelunsa Lleyton Hewittiä vastaan.
Jalkapalloilija Julien Escudé on hänen veljensä.
Turnausvoitot kaksinpelissä

| 0 | 1 | 2 | 3 | 4 | 5 |
| --- | --- | --- | --- | --- | --- |
| # | Päivä | Turnaus | Kenttä | Loppuotteluvastustaja | Tulos |
| 1. | 27. syyskuuta 1999 | Toulouse, Ranska | Kova (s) |  Daniel Vacek | 7–5, 6–1 |
| 2. | 19. helmikuuta 2001 | Rotterdam, Alankomaat | Kova (s) |  Roger Federer | 7–5, 3–6, 7–6(5) |
| 3. | 18. helmikuuta 2002 | Rotterdam, Alankomaat | Kova (s) |  Tim Henman | 3–6, 7–6(7), 6–4 |
| 4. | 5. tammikuuta 2004 | Doha, Qatar | Kova |  Ivan Ljubičić | 6–3, 7–6(4) |
Aiheesta muualla

Nicolas Escudé ATP:n sivuilla
Ned Beatty

| Ned Beatty |
| --- | --- |
 Ned Beatty vuonna 2006
Henkilötiedot
Koko nimi:  Ned Thomas Beatty
Syntynyt: 6. heinäkuuta 1937 Louisville, Kentucky
Kuollut: 13. kesäkuuta 2021 (83 vuotta) Los Angeles, Kalifornia
Ammatti:  näyttelijä
Näyttelijä
Aktiivisena:  1972–2013
Merkittävät roolit:   Syvä joki  Kasvot kuvaruudussa  Teräsmies 
Aiheesta muualla
IMDb 
Elonet
Ned Thomas Beatty (6. heinäkuuta 1937 Louisville, Kentucky – 13. kesäkuuta 2021 Los Angeles, Kalifornia) oli yhdysvaltalainen näyttelijä, joka näytteli teatterissa, elokuvissa ja televisiossa. Hänen elokuviansa ovat muun muassa Syvä joki, Nashville, Presidentin miehet ja Kasvot kuvaruudussa. Viimeisestä hän oli Oscar-ehdokkaana.
Lapsuus ja nuoruus

Ned Beatty syntyi Louisvillessä Kentuckyssä. Hänellä on sisar Mary Margaret Beatty. Beatty aloitti esiintymisen kymmenvuotiaana laulamalla paikallisessa kirkossa ja gospel-kvarteteissa. Näyttämöllä Beatty debytoi 19-vuotiaana. Yliopistotutkinnon hän suoritti Berea Collegessa Bereassa, Kentuckyssa.
Ura

Beatty aloitti uransa näyttelijänä abingdonilaisessa Barter-teatterissa ja jatkoi sen jälkeen teatteriseureissa Eriessä ja Washingtonissa. Beattyn ensimmäinen elokuva oli John Boormanin ohjaama Syvä joki. Siitä hän sai heti kriitikoiden ja yleisön huomion. Beatty näytteli 1970-luvulla neljässä Oscar-ehdokkuuden saaneessa elokuvassa. Syvän joen lisäksi hänen elokuviansa olivat Nashville (1975), Presidentin miehet (1976) ja Kasvot kuvaruudussa (1976). Beattyn 1970-luvun elokuviin kuului myös Teräsmies, jossa hän näytteli Lex Luthorin apulaista Otista.
Beattyn 1980- ja 1990-luvun elokuvia olivat muun muassa Likaiset lahjukset ja Mikä laulaen tulee... Televisiosta hän oli saanut Emmy-ehdokkuuden jo vuoden 1979 televisioelokuvasta Hiljaiset sankarit. Toisen ehdokkuutensa hän sai perhe-elokuvasta Ainoa joka uskoi. Beatty oli 1990-luvun alussa etsivä Stanley Bolander arvostetussa poliisisarjassa Homicide: Pelon kadut. Tämän jälkeen hänet nähtiin säännöllisesti muun muassa televisiosarjassa Roseanne. 2000-luvulla hän oli vierailevana tähtenä muun muassa sarjoissa Kova laki ja C.S.I.
Vuonna 1976 Beatty sai Oscar-ehdokkuuden sivuosastaan elokuvassa Kasvot kuvaruudussa. Hän on ollut myös kahdesti ehdolla Emmy-palkinnon saajaksi ja kerran Golden Globe -ehdokkaana.  Vuoden 2006 maaliskuussa Ned Beatty palkittiin kansainvälisellä RiverRun-elokuvajuhlilla tapahtuman arvostetuimmalla Master of Cinema -palkinnolla.
Yksityiselämä

Beatty oli neljästi naimisissa, ja hänellä oli kahdeksan lasta.
Valikoitu filmografia

Syvä joki (1972)
Kasvot kuvaruudussa (1976)
Teräsmies (1978)
Aiheesta muualla

Kuvia tai muita tiedostoja aiheesta Ned Beatty Wikimedia Commonsissa
Nida (Liettua)

Nidan venesatamaa
Nida on entinen kalastajakylä Liettuan länsiosissa, Kuurinkynnäällä sijaitsevassa Neringan kaupunkikunnassa. Nida on tämän nykyään kaupungiksi luokitellun, vuoden 2012 alussa yhteensä 2 644 asukkaan kaupunkikunnan keskuskylä. Se on eteläisin kuudesta Liettuan puoleisista Kuurinkynnään kylistä, ja siitä on muodostunut merkittävä matkailukeskus Juodkrantėn tavoin. Kaupunkikunnan kylät sijaitsevat hiekkaharjanteen sisemmällä eli itäisellä Kuurinhaffin puoleisella reunalla. Alue on kuulunut aikoinaan Saksalle osana Itä-Preussia.
Kuurinkynnään läpäisevä maantie 167 kulkee kylän läheltä. Kynnään mantereesta erottavan vesiväylän yli kulkee
lauttoja noin puolen tunnin välein Klaipėdasta (2 eri lauttapistettä). Oman polkupyörän, moottoripyörän tai auton käyttämisestä Kuurinkynnään kansallispuiston alueella peritään ajoneuvon koosta riippuva pääsymaksu. Nida sijaitsee noin 47 kilometriä lauttasatamasta etelälounaaseen.
Nidassa on piensatama aallonmurtajineen ja vierasvenepaikkoineen. Kylän pohjoispuolella on noin 800 metrin kiitotiellä varustettu pienlentokenttä. Venäjän Kaliningradin alue alkaa runsaan kolmen kilometrin päästä kylän eteläpuolelta.
Nähtävyyksiä ja uimarantoja

Nidan keskustassa sijaitsee muun muassa 1855 rakennettu luterilainen kirkko. Nidassa on myös leirintäalue.
Didžiojin mäeltä näkyvät sekä Nidan satamalaiturit pohjoisessa, että jo Venäjän Kaliningradin alueeseen kuuluva korkea mäki. Länsipuolella on kolme toisistaan erotettua uimarantaa: naturistien, naisten ja yleinen uimaranta. Rannalle pääsee polttoaineenjakelupisteen kohdalta, jonka vieressä on ravintola. Rannalle johtavalla polulla on ruokakahvila, jonka pihalla on lapsille tarkoitettuja puuveistoksia ja pieni leikkipuisto.
Kuvia

Näkymä dyyneiltä.
Nidan satamaa.
Didžiojin mäki. Kaukana näkyy Kaliningradin alue.
Luterilainen kirkko.
Kappeli.
Aiheesta muualla

Kuvia tai muita tiedostoja aiheesta Nida (Liettua) Wikimedia Commonsissa
Neringan kunnan sivusto turisteille (englanniksi) (visitneringa.com)
Klaipėdan lääni
| --- | --- |
Kunnat:  Klaipėdan kaupunkikunta • Klaipėdan kunnallispiiri • Kretingan kunnallispiiri • Neringan kunta • Palangan kaupunkikunta • Šilutėn kunnallispiiri • Skuodasin kunnallispiiri
Kaupungit:  Klaipėda • Gargždai • Priekulė • Kretinga • Salantai • Palanga • Šilutė • Skuodas
Kauppalat:  Vėžaičiai • Dovilai • Kretingalė • Veiviržėnai • Endriejavas • Plikiai • Judrėnai • Darbėnai • Kartena • Grūšlaukė • Švėkšna • Žemaičių Naumiestis • Rusnė • Vainutas • Mosėdis Ylakiai • Lenkimai • Barstyčiai
Kylät:  Agluonėnai • Dercekliai • Dreverna • Vydmantai • Kūlupėnai • Padvariai • Kretingsodis • Kurmaičiai • Nida • Juodkrantė • Preila • Traksėdžiai • Juknaičiai • Macikai • Saugos • Pagryniai • Daukšiai • Notėnai • Šaukliai • Šatės • Mažieji Rūšupiai
Mark Veens

| Mitalit> Maa:   Alankomaat.Miesten uinti.MM-kilpailut (pitkä rata)  | Mitalit> Maa:   Alankomaat.Miesten uinti.MM-kilpailut (pitkä rata)  | Mitalit> Maa:   Alankomaat.Miesten uinti.MM-kilpailut (pitkä rata)  | Maa:   Alankomaat> Miesten uinti. |
| --- | --- | --- | --- |
|  Hopeaa | Fukuoka 2001 | 4 × 100 m vapaauinti |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Hopeaa | Hongkong 1999 | 4 × 100 m vapaauinti |  |
|  Pronssia | Hongkong 1999 | 50 m vapaauinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Istanbul 1999 | 4 × 100 m vapaauinti |  |
|  Pronssia | Sevilla 1997 | 4 × 100 m vapaauinti |  |
Mark Hermanus Maria Veens (s. 26. kesäkuuta 1978, Venray, Limburg) on alankomaalainen uimari, joka on osallistunut kolmiin olympialaisiin vuoden 1996 kesäolympialaisista alkaen, joissa hän oli 4 × 100 metrin vapaauintiviestissä viides.
Lyhyen radan EM-kilpailuissa 1998 Sheffieldissä Veens voitti hopeaa 50 metrin vapaauinnissa, ja puoli vuotta aikaisemmin hän oli voittanut pronssia samalla matkalla lyhyen radan MM-kilpailuissa Hongkongissa.
Aiheesta muualla

Zwemkroniek.com (hollanniksi)
María de las Mercedes de Orleans

María de las Mercedes de Orleans (24. kesäkuuta 1860 – 26. kesäkuuta 1878) oli Alfonso XII:n ensimmäinen puoliso ja Espanjan kuningatar. Hän oli Antoine d’Orléansin ja kuningatar Isabella II:n nuoremman sisaren Maria Luisa Fernandan (1832–1897) tytär.
Alfonso rakastui 17-vuotiaaseen serkkuunsa Maríaan, ja tammikuussa 1878 heidät vihittiin. Kesäkuussa Maria menetti odottamansa esikoispojan, sairastui lavantautiin ja menehtyi.
Aiheesta muualla

Kuvia tai muita tiedostoja aiheesta María de las Mercedes de Orleans Wikimedia Commonsissa
Mecklenburgin piirikunta (Virginia)

Mecklenburgin piirikunta (engl. Mecklenburg County) on Yhdysvaltojen Virginian osavaltiossa sijaitseva piirikunta. Sen väkiluku oli 30 587 vuonna 2019. Piirikunnan väkiluvultaan suurin asutuskeskus on Boydtonin kunta. Piirikunta perustettiin vuonna 1765.
Aiheesta muualla

Kuvia tai muita tiedostoja aiheesta Mecklenburgin piirikunta (Virginia) Wikimedia Commonsissa
Luettelo Trinidad-Tobagon kaupungeista ja kylistä

Tämä on luettelo Trinidad-Tobagossa sijaitsevista kaupungeista ja kylistä.
A

Arima
Arnos Vale
Arouca
Avocat
B

Bacolet
Balmain
Bamboo Village
Barataria
Barrackpore
Beetham Gardens
Belle Gardens
Belmont
Ben Lomond
Biche
Black Rock
Blanchisseuse
Boissiere Village
Bon Accord
Bon Aventure
Bonasse
Borde Narve Village
Bourg Mulatres
Brasso
Brazil
Brasso Seco
Brighton
Buen Intento Village
Buenos Ayres
C

California
Caanan
Cantaro
Carapichaima
Carenage
Carli Bay
Carlson Field
Carnbee
Cascade
Castara
Caura
Cedar Hill
Cedros
Centeno
Chaguanas
Chaguaramas
Champs Fleurs
Chandernagore Village
Charlotteville
Charuma
Chase Village
Chatham
Churkoo Village
Claxton Bay
Cocorite
Cocoyea Village
Coryal
Couva
Culloden
Cumaca
Cumuto
Cunupia
Curepe
Cushe
D

D'Abadie
Debe
Delaford
Dibe
Diego Martin
Dinsley
E

East-West Corridor
El Dorado
El Socorro
Enterprise
Endeavour
Exchange Village
F

Felicity
Fishing Pond
Flanigan Town
Freeport
Forres Park
Four Roads
Frederick Settlement
Friendship Village
Fullarton
Fyzabad
G

Gasparillo
Glencoe
Golconda
Gonzales
Goodwood Park
Gran Couva
Grande Riviere
Guaico
Guanapo
Guapo
Guayaguayare
H

Hard Bargin
Hindustan
I

Icacos
Indian Chain
Indian Walk
J

Jerningham Junction
John John
Jordan Hill
K

Kelly Village
L

L'Anse Fourmi
L'Anse Mitan
La Brea
La Horquetta
La Paille
La Romaine
La Sieva
Lambeau
Las Cuevas
Laventille
Lengua
Les Coteaux
Longdenville
Lopinot
Los Bajos
Louis D'Or
Lowlands
M

Macoya
Malabar
Malick
Manzanilla
Marabella
Maracas
Maraval
Mason Hall
Matelot
Matura
Mausica
Mayaro
Mayo
Mohammedville
Mon Repos
Montrose
Monkey Town
Montserrat
Moriah
Moruga
Morvant
Mount D'Or
Mount Lambert
Mount Stewart
Mucurapo
N

New Grant
O

O'Meara
Orange Field
Orange Valley
Oropune Village
Otaheite
P

Palo Seco
Penal
Petite Valley
Piarco
Piparo
Plymouth
Point Fortin
Point Lisas
Pointe-à-Pierre
Port-of-Spain
Preysal
Princes Town
R

Rampanalgas
Rio Claro
Rousillac
Roxborough
S

Saint Anns
Saint Augustine
Saint Barb's
Saint Clair
Saint Helena
Saint James
Saint Joseph
Saint Mary's
Sainte Madeline
San Fernando
San Francique
San Juan
San Raphael
San Souci
Sangre Chiquito
Sangre Grande
Santa Cruz
Santa Flora
Santa Rosa
Savonetta
Scarborough
Signal Hill
Siparia
South Oropouche
Speyside
Spring Village
Straker Village
Studley Park
T

Tabaquite
Tacarigua
Talparo
Teschier Village
Thicke Village
Toco
Tortuga
Trincity
Trou Macaque
Tunapuna
U

Union Village
V

Valencia
Valsayn
Vega de Oropouche
Vessigny
Vistabella
W

Westmoorings
Williamsville
Manikyyri

Kynnet, joissa on ranskalainen manikyyri.
Manikyyri on käsien ja kynsien kosmeettinen hoito. Manikyyrejä tekevät muun muassa kosmetologit kauneushoitoloissa, kylpylöissä ja kampaamoissa. Hoitoon kuuluu usein käsien kylvetys ja hieronta, kynsinauhojen siistiminen ja kynsien leikkaus ja lakkaus. Manikyyrin yhteydessä voidaan myös laittaa rakennekynnet.
Käsihoidon järjestys:
1. Vanhan lakan poisto
2. Kynsien leikkaus ja viilaus
3. Kynsinauhavoiteen levitys
4. Käsikylpy
5. Kynsinauhaveden levitys
6. Kuolleen ihosolukon poisto sekä ns. "lihatikkujen" poisto
7. Hieronta
8. Kynsien lakkaus.
Ranskalainen manikyyri tarkoittaa kynsihoitoa, jossa kynsien kärjet lakataan valkoisella kynsilakalla ja muu kynsi vaaleanpunaisella tai ihonvärisellä sävyllä. Ranskalaisen manikyyrin suosio perustuu kynsien luonnolliseen ja eri tyyleihin yhteensopivaan ulkonäköön.
Sana manikyyri tulee latinan kielen sanoista manus eli käsi ja cura eli hoito.
Mercedes-Benz CLS-sarja (C257)

| Mercedes-Benz C257 |
| --- | --- |

Valmistustiedot
Valmistusmaa:   Saksa  Thaimaa
Valmistaja:  Mercedes-Benz
Valmistusvuodet:  2018–
Korimalli:  4-ovinen sedan
Luokka:  E-segmentti
Edeltäjä:  Mercedes-Benz C218
Teknisesti samankaltaisia:  Mercedes-AMG X290 Mercedes-Benz W205 Mercedes-Benz W213 Mercedes-Benz X253
Tekniset tiedot
Pohjalevy:  Mercedes-Benz MRA
Moottori:  R4 R6
Iskutilavuus:  1,5–3,0 l
Polttoaine:  bensiini diesel
Vetotapa:  takaveto neliveto
Vaihteisto:  9-vaihteinen automaatti
Mercedes-Benz C257 on Mercedes-Benz CLS-sarjan kolmannen sukupolven malli, jota on valmistettu vuodesta 2018 lähtien. Se korvasi edeltäneen C218-mallin. Malli esiteltiin Los Angelesin autonäyttelyssä marraskuussa 2017.
Mercedes-AMG CLS 53
Aiheesta muualla

Kuvia tai muita tiedostoja aiheesta Mercedes-Benz CLS-sarja (C257) Wikimedia Commonsissa
Manilal Nag

Manilal Nag
Manilal Nag (bengaliksi মণিলাল নাগ, Môṇilal Nag; s. 1939 Bankuran piirikunta, Länsi-Bengali) on intialainen sitaristi.
Nag syntyi perinteiseen muusikkosukuun ja soitti sitaria jo 5-vuotiaana isänsä Gokul Nagin opettamana. Hän teki ensiesiintymisensä Yleisintialaisessa musiikkikonferenssissa vuonna 1953 tablansoittaja Samta Prasadin säestämänä. Myöhemmin Nag nousi yhdeksi Intian suosituimmista konserttiesiintyjistä. Hän on esiintynyt myös muun muassa Isossa-Britanniassa, Yhdysvalloissa, Kanadassa, Italiassa, Ranskassa, Itävallassa, Sveitsissä, Saksassa, Australiassa, Japanissa, Fidžillä ja Nepalissa.
Nag sai Sangeet Natak Akademin palkinnon vuonna 2001. Vuonna 2020 hän sai ensimmäisenä Bishnupur gharanan (koulukunnan) edustajana Padma Shrin. Nag on opettanut muun muassa ITC Sangeet Research Academyssa. Hänen tyttärensä on sitaristi Mita Nag.
Maycon

| Mitalit | Mitalit | Mitalit |  |
| --- | --- | --- | --- |
|  Maycon vuonna 2016. |  Maycon vuonna 2016. |  Maycon vuonna 2016. |  |
Maa:   Brasilia
Naisten jalkapallo
|  Olympialaiset  |  Olympialaiset  |  Olympialaiset  |  |
|  Pronssia | Ateena 2004 | Jalkapallo |  |
Andréia dos Santos eli Maycon s. 30. huhtikuuta 1977 Lages) on brasilialainen jalkapalloilija, joka edustaa keskikenttäpelaajana Brasilialaista Saad EC:tä.
Maucon kuului maajoukkueeseen, joka voitti olympiapronssia 2004 Ateenasta. Hän oli myös mukana kolmissa MM-kisoissa (1999, 2003, 2007). 1999 joukkue voitti pronssia, mutta 2003 tie pystähtyi puolivälieriin, jolloin se hävisi ottelunsa Ruotsille 1-2. 2007 joukkue voitti hopeaa hävittyään ottelunsa toisen peräkkäisen mestaruutensa voittaneelle Saksalle.
Megumi Takase

| Henkilötiedot |
| --- | --- | --- |
Koko nimi: Megumi Takase
Syntymäaika: 10. marraskuuta 1990 (ikä 33)
Syntymäpaikka: Hokkaido, Japani
Kansalaisuus:  Japani
Pelipaikka: Hyökkääjä
Pituus: 164 cm
Seurat
| Vuodet | Seura | O (M) |
| 2009– | INAC Kobe Leonessa | 181 (92) |
Maajoukkue
| 2010–2016 | Japani | 61 (9) |
 Seurajoukkueuran tilastot kattavat vain kansalliset sarjat.
Megumi Takase (jap. 高瀬 愛実, Takase Magumi; s. 10. marraskuuta 1990 Hokkaido) on japanilainen jalkapalloilija.
Jalkapallomaajoukkue

Takase debytoi Japanin maajoukkueessa tammikuussa 2010. Hän kuului Japanin joukkueeseen myös MM-kilpailuissa 2011 ja kesäolympialaisissa 2012. Hän on pelannut 61 maaottelua ja tehnyt niissä yhdeksän maalia.